আজ (১৭ জানুয়ারি ২০১৫) শনিবার সকালে কলকাতার একটি হাসপাতালে চিকিৎসাধীন অবস্থায় সঙ্গীত স্রষ্টা গোবিন্দ হালদারের মৃত্যু হয় বলে কলকাতায় বাংলাদেশের ডেপুটি হাই কমিশনের প্রথম সচিব (প্রেস) মোফাকখারুল ইকবাল জানিয়েছেন। গত দুই মাস ধরে কলকাতার মানিকতলায় জেএন রায় সেবা ভবন হাসপাতালে চিকিৎসাধীন গোবিন্দ হালদারকে সকাল ১০টা ২০ মিনিটে মৃত ঘোষণা করেন চিকিৎসকরা। স্বাধীন বাংলা বেতারের এই গীতিকার ও সুরকারের মৃত্যুতে রাষ্ট্রপতি মো. আবদুল হামিদ শোক জানিয়েছেন। রাষ্ট্রপতি মো. আবদুল হামিদ গত ডিসেম্বরের শেষভাগে ভারত সফরকালে কলকাতার একটি হাসপাতালে চিকিৎসাধীন গীতিকার গোবিন্দ হালদারকে দেখতে যান। [সৌজন্যেঃ বিডি নিউজ২৪] বাংলাদেশের মুক্তিযুদ্ধ চলাকালে স্বাধীন বাংলা বেতারে সম্প্রচারিত গোবিন্দ হালদারের অনেক গান মুক্তিযোদ্ধাদের অনুপ্রাণিত করত। ‘মোরা...